वाशिंग मशीन और ड्रायर का इस्तेमाल करना कपड़ों को हाथ से धोना
कपड़े धोते समय, दो महत्वपूर्ण बातों का ध्यान रखें: कपड़े किस रंग के है, और किस मटिरियल से बनाए गए हैं। सभी कपड़े समान मात्रा में पानी का दबाव या मशीन की धुलाई को संभाल नहीं सकते हैं।  उजले और गहरे रंग के कपड़ों को अलग करें। जब आप कपड़े धोते है, खासकर नए कपड़े, डाइ किए गए रंग कपड़ों से उतर जाते हैं (इसलिए आप देखेंगे कि, नए चमकीले कपड़ों के मुकाबले पुराने कपड़े ज्यादा फीके होते हैं)। कोई भी सफेद, क्रीम, या उजले, हल्के रंग के कपड़े, ‘सफेद’ कपड़ों के ढेर में डालना चाहिए, जब कि बाकी सभी रंगीन कपड़ों ‘गहरे’ रंग के कपड़ों के ढेर में डालें। अगर आप कपड़ों को अलग नहीं करते, तो आपकी नई उज्ज्वल (bright) नीली कमीज़ (shirt) का रंग शायद सफेद कपड़ों पर लग जाएंगे। अपने कपड़ों को उनके वस्त्र के अनुसार अलग करें: कुछ कपड़े जैसे डेनिम या मोटे कपड़े (जैसे तौलिये) आपके रेशमी (silky) अंदरूनी कपड़ों (जो डेलिकेट सेटिंग पर धोए जाते है) के मुकाबले वज़नदार साइकिल में धोए जाते हैं। अपने वस्त्रों को बताए गए धोने की साइकिल के अनुसार अलग करें। याद रखें, तौलिए और चद्दर एक साथ नहीं धोने चाहिए। टॉप लोड वाशिंग मशीन को तौलिया धोने के लिए इस्तेमाल करना चाहिए, और चद्दर धोने के लिए फ्रन्ट लोड वाशिंग मशीन का इस्तेमाल करना चाहिए (क्योंकि फ्रन्ट लोड वाशिंग मशीन चद्दर को अधिक निचोड़ते नहीं है, और इस वजह से चद्दर इसमें धोने से उसमें ज्यादा सिलवटें नहीं होती है)। कपड़ों पर केअर टैग यूं ही नहीं लगाए गए हैं कि वह आपके गर्दन को रगड़ते रहे और आपको खुजली हो जाएं — बल्कि आपको कपड़े धोने की प्रक्रिया से वाकिफ करने के लिए लगाया जाता है। जब आपको कपड़े धोते समय कोई भी दुविधा है, तो टैग को जांचें। केअर टैग से आपको कपड़ों के फैब्रिक, धोना और सुखाने कि विधि के बारे में जानकारी मिलती है। कुछ कपड़ों को ड्राईक्लीन या हाथों से धोना अनिवार्य है (इस प्रक्रिया के बारे में जानने के लिए चरण क्रमांकन दो को पढ़ें)। केअर टैग के जरिए आपको पता चलेगा कि इन दोनों में से कोई एक जरूरी है या नहीं। वाशिंग मशीन में विभिन्न तापमान के सेटिंग होते हैं, क्योंकि कुछ कपड़ों और रंगों को पूरी तरह से धोने के लिए अलग-अलग तापमान के लेवल की जरूरत है।  उजले कपड़ों के लिए गरम पानी का उपयोग करें, खासकर ज्यादा मैले उजले कपड़े। गरम पानी से सफेद कपड़ों के सारे दाग और मैल तुरंत निकल जाएंगे। रंगीन कपड़ों के लिए ठंडे पानी का इस्तेमाल करें, क्योंकि ठंडे पानी से कपड़ों में लगी डाई कम मात्रा में निकलता है (जिससे आपके कपड़े उतनी जल्दी फीके नहीं होंगे जब आप ठंडे पानी का इस्तेमाल करते हैं)। काटन कपड़ों को भी ठंडे पानी से धोने चाहिए क्योंकि ठंडे पानी से कपड़ों के सिकुड़ने का खतरा कम होता है। अधिकांश वाशिंग मशीन में एक नाब या बटन है जिसे घुमाकर आप कपड़ों की मात्रा के अनुसार लोड़ चुन सकते हैं (आम तौर पर कम (small), मध्यम (medium) या बहुत ज़्यादा (large))। अगर आपके वाशिंग मशीन का एक-तिहाई भाग मैले कपड़ों से भरा है, तो आप वाशिंग मशीन को कम लोड पर सेट करें, वाशिंग मशीन का दो-तिहाई भाग मैले कपड़ों से भरा है, तो वाशिंग मशीन को मध्यम लोड पर सेट करें, और अगर आपके वाशिंग मशीन में कपड़े भरे हुए हैं, तो आप सबसे ज़्यादा पर सेट करें। ज्यादा कपड़ों को धोने को लिए वाशिंग मशीन में कपड़ों को दबा-दबा कर न भरें। आप अतिरिक्त कपड़े धोने के लिए एक और बार वाशिंग मशीन चला सकते हैं अन्यतः वाशिंग मशीन अटकने या खराब होने का खतरा होता है। जैसे तापमान के साथ, वाशिंग मशीन में अलग-अलग वाशिंग साइकिल भी होते हैं, क्योंकि विभिन्न तरह के कपड़ों को अलग-अलग तरीके से धोना पड़ता है।  रेगुलर/नॉर्मल साइकिल: सफेद कपड़े धोते वक्त इस साइकिल को चुनें। इस साइकिल में कपड़े धोने से कपड़े ख़स्ता और स्वच्छ हो जाएंगे। पर्मनन्ट प्रेस: रंगीन कपड़ों के लिए इस साइकिल का प्रयोग करें। यह साइकिल गरम पानी के इस्तेमाल होता है और ठंडे पानी से अंत होता है, जिससे आपके रंगीन कपड़ों में चमक आ जाता है। डेलिकेट: यह आप भी अंदाजा लगा सकते हैं, कि जो कपड़े पूर्णतः डेलिकेट हैं (जैसे ब्रा, ड्राइ फिट वेअर, काटन स्वेटर, ड्रेस या शर्ट, इत्यादि)। हमेशा सुनिश्चित कर लें कि डेलिकेट कपड़ों को ड्राई क्लीन या हाथ से धोने की जरूरत नहीं है (कपड़ों पर लगे टैग को अवश्य देखें)। वाशिंग फ्लूइड में डिटर्जेंट, ब्लीच, और फैब्रिक सॉफ्टनर शामिल है। आप चाहे तो वाशिंग मशीन में पहले कपड़े डालें और फिर उसमें सही वाशिंग फ्लूइड डालें, या पहले वाशिंग मशीन से सारे कपड़े बाहर रखें, वॉशर को 1/3 पानी भर दें, और उसमें वाशिंग फ्लूइड मिलाएं, और फिर उसमें कपड़े डाल दें।  डिटर्जेंट: डिटर्जेंट की मात्रा कितनी इस्तेमाल करनी है यह कपड़े के लोड़ पर निर्भर होता है। सामान्यतः, डिटर्जेंट बोतल का ढक्कन कप की तरह इस्तेमाल होता है जिसमें मात्रा को चिह्नित किया जाता है। आम तौर पर, कम लोड के लिए 1/3 कप डिटर्जेंट, 2/3 कप डिटर्जेंट मध्यम लोड के लिए, और पूरा कप डिटर्जेंट ज़्यादा लोड धोने के लिए भरी जाती है। हालांकि, आप डिटर्जेंट बोतल पर लिखे इस्तेमाल करने के निर्देश जरूर पढ़े—कुछ डिटर्जेंट दूसरे डिटर्जेंट के मुकाबले बहुत ज्यादा गाढ़ा होते हैं, मतलब इस डिटर्जेंट की मात्रा ज्यादा डालने की जरूरत नहीं होगी। ब्लीच: जब आप कपड़ों से जिद्दी दाग निकालना चाहते हैं तो उन्हें ब्लीच करें, या सफेद कपड़ों को सफेद बनाए रखने के लिए ब्लीच का इस्तेमाल करें। ब्लीच दो तरह के होते है। क्लोरीन युक्त ब्लीच सफेद कपड़ों को सफेद रखने के लिए एकदम सही है, परंतु रंगीन कपड़ों पर इसका इस्तेमाल नहीं करना चाहिए। ऑल-फैब्रिक ब्लीच रंगीन कपड़ों पर किया जा सकता है। फैब्रिक सॉफ्टनर: अपने तौलिए को ज़्यादा नरम करने के लिए इसका इस्तेमाल करें। फैब्रिक सॉफ्टनर को रिन्स साइकिल में मिलाएं। कुछ वाशिंग मशीनों में डिस्पेन्सर की सुविधा होती है, जिसमें आप फैब्रिक सॉफ्टनर को कपड़े धोने से पहले डाल सकते हैं, और सही समय पर रिन्स साइकिल के दौरान अपने आप मिला लेता है। याद रखें कि कुछ कपड़े हवा से ही सूखने चाहिए। कपड़ों पर लगे टैग को पढ़े—अगर उसमें न सुखाने की सलाह लिखा है, तो ऐसे कपड़ों को रस्सी पर हवा में सुखाएं। वाशिंग मशीन जैसे ही, ड्रायर में भी सेटिंग होती है जिसका इस्तेमाल करके आप कपड़ों को सूखा सकते है। ड्रायर में ड्रायर शीट को लगाएं और उसका दरवाजा बंद करें।  रेगुलर/हेवी: सफेद कपड़े रेगुलर/हेवी सेटिंग पर सबसे अच्छे सूखते हैं। सफेद कपड़े आम तौर पर पहले से ही सिकुड़े होते है और अधिक तेज और अत्यधिक गरमी सह सकते हैं (इसके विपरीत रंगीन कपड़े अधिक गरमाहट में फीके पड़ जाते है।) पर्मनन्ट प्रेस: सामान्य रंगीन कपड़ों के लिए यह प्रक्रिया बेहतरीन है। इस प्रक्रिया की मध्यम गरमाहट और दबाव आपके कपड़ों को फीका नहीं होने देता। डेलिकेट: कोई भी कपड़े जो डेलिकेट सेटिंग पर धोए जाते हैं उसे डेलिकेट सेटिंग पर ही सुखाना चाहिए। यह सेटिंग सामान्य तापमान और धीमी साइकिल का इस्तेमाल होता है ताकि आपके डेलिकेट कपड़ों को नुकसान न पहुँचे। साधारणतः इस कार्य के लिए बड़ी बाल्टी (अंदाजे 20 लीटर की क्षमता) का इस्तेमाल करें जिसमें 3.75 से 7.50 लीटर तक पानी भरा है। अगर आपके पास बाल्टी नहीं है, तो आप प्लग्गड़ सिंक (आउटलेट बंद किए सिंक) का इस्तेमाल कर सकते हैं। ध्यान रखें कि सिंक का आउटलेट पूरी तरह से बंद है और फिर गर्म पानी से सिंक भर दें। यह डिटर्जेंट वाशिंग मशीन में इस्तेमाल करने वाले डिटर्जेंट जैसा नहीं है। साधारण डिटर्जेंट काफी गाढ़ा होता है और अपने हाथ से धुले कपड़े मैले दिखते है। जिस किराने के दुकान से आप साधारण डिटर्जेंट खरीदते हैं वहीं से आप डेलिकेट डिटर्जेंट भी खरीद सकते हैं – यह याद रखें कि बोतल पर माइल्ड या डेलिकेट लिखा हो। कपड़ों को पानी में हिलाएं ताकि कपड़े अच्छे से भीग जाएं। कपड़ों को कुछ समय तक भिगोए रखें ताकि वह अच्छे से डिटर्जेंट सोख सकें। अपने कपड़े गरम और स्वच्छ पानी से साफ करना चाहिए। जिस नल से आपने बाल्टी (या सिंक) को पानी से भरे हैं उसके नीचे बारी-बारी से कपड़ों को साफ कर सकते हैं। कपड़ों को अच्छे से खंगाले ताकि इसमें से झाग निकल जाएं और उससे बहता पानी साफ और बुलबुले रहित है। हाथ से धुले कपड़ों को रस्सी पर नहीं लटकाना चाहिए, क्योंकि ऐसा करने से कपड़े स्ट्रेच हो जाएंगे। इसके बजाय, डेलिकेट कपड़ों को कपड़े सुखाने वाले रैक पर समतल फैलाएं। इससे यह निश्चित हो जाएगा कि कपड़े स्ट्रेच नहीं होंगे, और सूखने की प्रक्रिया से कपड़ों की सिलवटें भी कम हो जाएंगे।
कपड़ों के ढेर से कपड़े छाँटे: कपड़ों पर लगे ‘केअर टैग’ को पढ़े: पानी के तापमान को कैसे चुनना है पता करें: पता करें कि कितना लोड चुनना है: पता करें कि किस वाशिंग साइकिल को चुनना है: सही वाशिंग फ्लूइड का इस्तेमाल करें और वाशिंग मशीन का दरवाजा बंद करें: कपड़ों को ड्रायर में डालें और सही साइकिल को चुनें: एक बाल्टी भर पानी लें: सौम्य डिटर्जेंट को मिलाएं: कपड़ों को पानी में भिगो दें: कपड़ों को धो लें: कपड़ों को हवा में सुखाए:
https://www.wikihow.com/Wash-Your-Clothes https://www.wikihow.com/Wash-Your-Clothes
Using a Washing Machine and Dryer Hand Washing Clothes